Arcadia

Arcadia () es un region del Peloponneso que le poetas classic converteva in le terra del innocentia e le virtute. Illo es metaphoricamente le loco primordial del felicitate, pro exemplo in le Eclogas de Vergilio (scripte in le prime seculo ante le Era commun) o le Arcadia de Jacopo Sannazaro (1504).

Le Arcadia contemporanee es un prefectura () de Grecia cuje limites non corresponde exactemente a illos del antiquitate. Arcadia ha hodie un extension litoral (le provincia de Cynuria, apud Leonidio) ma non imbracia su antique section septentrional sub Monte Cyllene (apud Pheneo, in le Corinthia moderne). Iste punctos importa proque le Arcadia del litteratura classic es un pais terranee de pastores montan, e Monte Cyllene es famose como le loco arcadian del nascimentos de Hermes (Mercurio) e Pan in mythologia grec.

Le prefectura moderne conta 100.611 habitantes secundo le datos de 2005. Le sede del prefectura es Tripoli, un urbe parve de 28.976 habitantes.

Categoria:Geographia de Grecia